Petua Nenek

Petua Nenek merupakan sebuah siri drama televisyen Malaysia tahun 2018 arahan Along Kamaludin, dibintangi oleh Adiba Yunus, dan Liza Abdullah. Siri ini memulakan tayangan perdana di Slot Dahlia TV3 bermula 22 Disember 2018 menggantikan Isteriku Mem Besar.  Drama Petua Nenek. MyInfoTaip. Dicapai 17 Ogos 2021 

 Sinopsis 
Mengisahkan Qaseh Arina (Adiba Yunus) yang dibesarkan oleh neneknya, Nek Embun (Liza Abdullah). Nek Embun merupakan seorang bidan yang terkenal dengan pelbagai petua. Sejak kecil lagi Qaseh sudah mengikuti Nek Embun menyambut kelahiran bayi dan Qaseh ingin menjadi seperti neneknya itu. Setiap petua Nek Embun, Qaseh catitkan di dalam buku notanya. Petua-petua Nek Embun dibawa Qaseh sehinggalah dia melanjutkan pelajaran di universiti di Kuala Lumpur. Pelbagai aksi mencuit hati yang dilakukan oleh Qaseh dengan petua-petua Nek Embun sehinggakan dia dikatakan kolot oleh rakan-rakan universiti.

Orang bandar tidak percaya pada petua-petua Qaseh. Tetapi, petua Qaseh berhasil membantu menyelesaikan masalah Nash (Raja Afiq), jejaka kaya dan tampan tetapi mempunyai masalah bau badan. Sejak itu mereka berkawan baik. Pelbagai lagi aksi mencuti hati Qaseh dengan petua-petuanya sehinggakan rakan serumahnya dimasukkan ke hospital kerana alah pada ramuan yang digunakan Qaseh.

Qaseh dimarahi dan dihalau keluar dari rumah sewa mereka. Apakah yang akan terjadi pada Qaseh? Masihkah dia berpegang pada petua-petua Nek Embun?

Kemunculan wanita misteri yang mengaku sebagai 'ibu' Qaseh menjadikan 2 episod terakhir penuh dengan tanda tanya. Siapa sebenarnya beliau? Kenapa Qaseh di biarkan membesar bersama Nek Embun jika ibunya masih hidup? 

 Pelakon 
 Pelakon utama 
 Adibah Yunus sebagai Qaseh Arina
 Liza Abdullah sebagai Nek Embun
 Fazli Zainal sebagai Dato Rafael
 Zaidi Omar sebagai Lebai Daud
 Julia Farhana Marin sebagai Zati
 Annie Arifin sebagai Rina
 Raja Afiq sebagai Nash
 Nafiez Zaidi sebagai Rahimi
 Angoh Ganu sebagai Ucop
 Keena Mentor sebagai Leha
 Ieda Moin sebagai Cik Lily
 Syuhaida Abraz sebagai Jaja
 Jasmine Ashraff sebagai Cikgu Rose
 Atiq Azman sebagai Pelajar Kolej
 Din Lawak Solo sebagai Leman
 Rahim Kidol sebagai Haji Naper
 Halimah Naim sebagai Mak Timah

 Pelakon pembantu 
 Daniell Fiq sebagai Jali
 Ikhlas Jalil sebagai Amran
 Aidil Alias sebagai Amri
 Effa Nareesha sebagai Afifah
 Talha Harith sebagai Azizi
 Mama Shida sebagai J.Lo

 Rujukan 

Kategori:Drama Melayu 2018
Kategori:Slot Dahlia TV3
Kategori:Rancangan TV3